“Sandens” kinofestivalida Samsung kompaniyasi virtual reallik kinostudiyasini ochish haqidagi rejalarini ma’lum qildi. Bu haqda CNET xabar bermoqda. Kompaniya yangi loyiha qanday bosqichda turganini ma’lum qilmadi, biroq shunisi ma’lumki, kinostudiya Samsung‘ning Nyu-Yorkdagi ofislaridan biridan joy oladi. Samsung, shuningdek, kinofestival tashkilotchisi “Sandens” instituti bilan bir yillik shartnoma imzoladi. Kompaniya institut bilan birgalikda yangi formatdagi kinosanoatda ishlay oladigan yangi iqtidorlarni tarbiyalashni rejalashtirmoqda.